Manya! Manya!

'''MANYA! MANYA!'''

bay Ivan Turgenev

Hampi kada trajivi-ney dey es ya vaku e mlan e nomuhim. It hampi bu lyu trasa afte swa. Sey kelke ora, li snova he pasi tanto kway e sin sensu!

Yedoh, jen yao hi existi. Ta valori jiva, ta fai nadas om it, om swa, om futur... Oo, ta expekti mucho haotaa in futur!

Bat way ta dumi, ke otre, lai-she deys bu ve simili sey-la, yus trajivi-ney?

Wel, ta bu dumi se. Ta generalem bu es dumishil, e es ya hao.

"Manya! Manya hi!" - ta konsoli swa, til ke sey "manya" mah ta lwo inu kabra.

E in kabra oni stopi dumi totem.

(1879)